Vegna þess hve þeir eru gríðastórir eiga fílar erfitt með að beygja sig niður að vatnsfleti til að drekka og því kemur raninn í góðar þarfir . Á afrískum fílum eru tvær totur á enda ranans og gagnast þær þeim til dæmis til að klóra sér . Franski náttúrufræðingurinn Baron Cuvier ( 1769 - 1832 ) var mikill áhugamaður um fíla og komst að raun um að þetta merkilega líffæri hefur alls um 40 þúsund vöðva . Til samanburðar má geta þess að í öllum mannslíkamanum eru rúmlega 600 vöðvar . Fílsraninn er svo næmur og nákvæmur að fíll getur tekið upp krónupening af jafnsléttri jörð .